SIMINOC (Helichrysum arenarium), fam. Aste​raceae. Plantă erbacee, perenă, hemicriptofită, xero​mezofită spre mezofită, microtermă spre mezotermă, acid – neutrofilă spre slab – acid – neutrofilă, întâlnită în regiunea de câmpie, prin locuri înierbate şi nisipoase; se mai numeşte floarea-patului, flori de paie, iarbă flocoasă, imortele, mărgică, ochişori, semenic, siminic. Răs​pândit în Europa (continentală) rădăcină pivotantă. lemnoasă, la exemplarele bătrâne multicapitată. Tulpină erectă, neramificată, acoperită eu peri mici, surii, desfoliată, înaltă până la 30(50) cm. Frunze oblanceolate, sesile, pe ambele feţe acoperite cu peri mici surii. Flori galbene, grupate în calatidii globu​loase, iar acestea adunate în panicul corimbiform

Inflorire VII-X. Fructe achene mici (1 mm) Com​poziţie chimică florile conţin ulei volatil, substanţe amare, flavonozizi (salipurpozid, apigenină, astra​galină), taninuri, substanţe minerale. Importante sunt helicrizina A, glicozidă a naringenolului, helicrizina B, identică cu salipurpozida. Bine reprezentată cantitativ este izosalipurpozida, care conferă culoarea aurie florilor. Mai conţine glicozide ale apigenolului, luteolului, cvercetolului, kamferolului, naringenolului etc. Bioterapie, Florile plantei au utilizări terapeutice în medicina tradiţională umană şi veterinară. Produsul este oficializat în Belgia, Elveţia, Panonia, Rusia, în România are o largă întrebuinţare terapeutică etnoiatrică. Principiile active măresc secreţia biliară, diluează lichidul biliar, micşorează concentraţia aci​zilor biliari, micşorează concentraţia bilirubinei, modifică raportul colesterol/acizi biliari în sensul creşterii colaţilor, măreşte tonusul vezicii biliare, stimulează secreţia glandelor gastrice, stimulează secreţia de suc pancreatic, acţionează asupra epiteliu​lui renal producând creşterea diurezei şi, respectiv, a cantităţii de urină, reduce greaţa, senzaţia de durere În regiunea ficatului, meteorismul, vărsăturile, reduce dimensiunile ficatului mărit patologic, determină dispariţia colorării subicterice a pielii şi scleroticii globului ocular (Em Grigorescu, I Ciulci, Ursula Stănescu, 1786). Florile sunt folosite pentru tratarea gutei, reumatismului, afecţiunilor hepato – biliare, tulburărilor gastrointestinale, hepatitei, combaterea viermilor intestinali Recoltare. Florile (Helichrysi flos) se recoltează pe timp frumos, însorit. după ce se ridică roua, de preferat după ora 11. Se usucă în strat subţire, în camere întunecoase, aerisite, sau În poduri acoperite cu tablă. Uscarea artificială, la 40oC. Se păstrează în pungi sau în saci de hârtie. Medicina umană. Uz intern. 1. Pentru tratarea gutei, reuma​tismului, colecistitei cronice, stimularea secreţiei gas​trice şi pancreatice, combaterea viermilor intestinali: decoct,din 1 lingură cu flori la o cană (250 ml) cu apă. Se fierbe 10 minute Se lasă acoperită 15 minute. Se beau 1 – 2 căni pe zi, cu o jumătate de oră înainte de masă. Pentru combaterea viermilor, se bea dimineaţa pe stomacul gol şi nu se mănâncă până la ora 12. 2. Pentru tratarea hepatitei (gălbinare) decoct, din 1 lingură cu flori uscate şi mărunţite la o cană (250 ml) cu lapte dulce. Se fierbe 15 minute. Se strecoară. Se beau 1 – 2 căni pe zi. 3. Pentru tratarea intoxicaţiilor. colecistitei cronice, hepatitei, colangitei, în vomis​mente, greaţă, meteorism, stimularea digestiei decoct, din 10 g flori uscate şi mărunţite la 100 ml apă. Se fierbe 5 minute. Se acoperă şi se lasă la răcit. Se strecoară. Se ia câte 1 lingură de 3 – 4 ori pe zi. Medicina veterinară. Uz intern. Pentru tratarea dischineziei biliare, edemelor, intoxicaţiilor. Infuzie din 6 g flori uscate şi mărunţite peste care se toarnă 100 ml apă clocotită. Se lasă acoperită 30 minute. Se strecoară. Se administrează prin breuvaj bucal (se toarnă pe gât). Dozele de tratament animale mari (cabaline, bovine) 15-30 g; animale mici (pisici, câini), 2 – 6 g. Apicultură. Specie meliferă. Florile sunt vizitate ocazional de albine pentru culegerea de nectar şi polen Ornamental. Indicat în parcuri, în grupuri, platbande pe nisipuri înierbate şi ca flori tăiate pentru interior Decorativ prin port şi flori

înmulţire prin desfacerea tufelor şi seminţe. Vopsi​torie. Florile au proprietăţi tinctoriale Se culeg când ajung la maturitate. Se usucă la umbră. Utilizate pentru vopsirea fibrelor naturale în diferite nuanţe de galben. 1. Florile uscate se toacă mărunt. Se introduc în borş cald şi se lasă până a două zi. Se adăugă apă. Se încălzeşte uşor soluţia şi se adaugă piatră acră Se fierbe până când culoarea galbenă ajunge la intensitatea maximă. Se strecoară. Se introduce materialul pentru vopsit Se lasă la cald până se obţine nuanţa de galben dorită. Se scoate şi se usucă la umbră 2. Soluţia de vopsit se obţine ca mai sus. Florile se scot şi se storc bine în vas. Se pun apoi în alt vas, se adaugă apă şi se fierb până se obţine intensitatea maximă a culorii. Se strecoară În această soluţie, caldă se dizolvă piatra acră. Se amestecă pentru uniformizare, apoi se toarnă peste prima soluţie. Se introduce materialul şi se lasă la cald până se obţine nuanţa de galben dorită. Se scoate şi se usucă la umbră.
